CELEX: E2020J0014
Language: lv
Date: 2021-07-15 00:00:00
Title: Tiesas spriedums (2021. gada 15. jūlijs) lietā E-14/20 Liti-Link AG pret LGT Bank AG (Direktīva 2004/39/EK — Direktīva 2006/73/EK – Jēdziens “būtiskākie noteikumi” – Pietiekama informācijas izpaušana klientiem – Jēdziens “kopsavilkuma veidā” – Pieņemamība) 2021/C 426/04

21.10.2021   
            
            
               LV
            
            
               Eiropas Savienības Oficiālais Vēstnesis
            
            
               C 426/6
            
         
      TIESAS SPRIEDUMS
      (2021. gada 15. jūlijs)
      lietā E-14/20
      
         Liti-Link AG pret LGT Bank AG
      
      
         
            (Direktīva 2004/39/EK — Direktīva 2006/73/EK – Jēdziens “būtiskākie noteikumi” – Pietiekama informācijas izpaušana klientiem – Jēdziens “kopsavilkuma veidā” – Pieņemamība)
         
      
      (2021/C 426/04)
      Lietā E-14/20, Liti-Link AG pret LGT Bank AG, attiecībā uz Lihtenšteinas Firstistes Augstākās tiesas (Fürstlicher Oberster Gerichtshof) LŪGUMU Tiesai saskaņā ar Nolīguma starp EBTA valstīm par Uzraudzības iestādes un Tiesas izveidi 34. pantu sniegt interpretāciju par Komisijas 2006. gada 10. augusta Direktīvu 2006/73/EK, ar ko īsteno Eiropas Parlamenta un Padomes Direktīvu 2004/39/EK attiecībā uz ieguldījumu sabiedrību organizatoriskām prasībām un darbības nosacījumiem un jēdzienu definīcijām minētās direktīvas mērķiem, Tiesa, kuras sastāvā ir priekšsēdētājs Páll Hreinsson, tiesnesis-referents Per Christiansen un tiesnesis Bernd Hammermann, 2021. gada 15. jūlijā pasludināja spriedumu, kura rezolutīvā daļa ir šāda.
      
                  1.
               
               
                  Komisijas 2006. gada 10. augusta Direktīvas 2006/73/EK, ar ko īsteno Eiropas Parlamenta un Padomes Direktīvu 2004/39/EK attiecībā uz ieguldījumu sabiedrību organizatoriskām prasībām un darbības nosacījumiem un jēdzienu definīcijām minētās direktīvas mērķiem, 26. panta pēdējā daļa ir jāinterpretē tādējādi, ka ieguldījumu sabiedrība var atklāt informāciju kopsavilkuma veidā par maksu, komisijas maksu vai nemonetāru labumu saņemšanas kārtības būtiskākajiem noteikumiem ar nosacījumu, ka ieguldījumu sabiedrība pirms ieguldījumu pakalpojuma vai papildpakalpojuma sniegšanas ir skaidri atklājusi klientam, ka šādi pamudinājumi ir maksāti vai saņemti no trešām personām; ir apņēmusies sīkāk informēt klientu pēc viņa pieprasījuma un arī pilda šīs saistības.
                  Informācijas atklāšanu saskaņā ar 26. pantu kopsavilkuma veidā var veikt vispārīgi vai iepriekš formulētos noteikumos ar nosacījumu, ka katrs individuālais klients saņem informāciju, kas saistīta ar konkrēto ieguldījumu pakalpojumu, un ka informācija sniedz klientam pietiekamu pamatu, lai pieņemtu apzinātus lēmumus par ieguldījumiem.
               
            
                  2.
               
               
                  Informācijas atklāšana saskaņā ar Direktīvas 2006/73/EK 26. panta pēdējo daļu paredz ieguldījumu sabiedrībai pienākumu pirms attiecīgā ieguldījumu pakalpojuma vai papildpakalpojuma sniegšanas skaidri norādīt visaptverošā, precīzā un saprotamā veidā, vai un kad maksa, komisijas maksa vai nemonetārs labums tiek sniegts. Vispārēja informācija, kurā ir tikai minēta iespējamība, ka ieguldījumu sabiedrība varētu saņemt maksu, komisijas maksu vai nemonetāru labumu no trešās personas, nav pietiekama minētās direktīvas 26. panta vajadzībām.
               
            
                  3.
               
               
                  Ja maksu vai komisijas maksu apmēru nevar noteikt, pareizai informācijas atklāšanai saskaņā ar Direktīvas 2006/73/EK 26. panta pirmās daļas b) punkta i) apakšpunktu ir jādod klientam iespēja aprēķināt maksu vai komisijas maksu apmēru, ko ieguldījumu sabiedrībai sniegusi trešā persona, lai klients varētu pieņemt apzinātu lēmumu par ieguldījumu.
               
            
                  4.
               
               
                  Direktīvas 2006/73/EK 26. panta pēdējā daļā paredzētie nosacījumi informācijas atklāšanai par maksām, komisijas maksām vai nemonetāriem labumiem kopsavilkuma veidā nav izpildīti, ja ieguldījumu sabiedrība apņemas atklāt klientam sīkāku informāciju tikai par divpadsmit mēnešu laikposmu pirms pieprasījuma iesniegšanas.
               
            
                  5.
               
               
                  EEZ tiesību akti neparedz EEZ tiesību normu, kas nav pareizi transponētas valsts tiesību aktos, tiešu iedarbību. Tomēr valsts tiesai ir pienākums, cik vien iespējams, nodrošināt rezultātu, ko tiecas panākt EEZ tiesību akti, interpretējot valsts tiesību aktus atbilstīgi EEZ tiesību aktiem.